钦定古今图书集成/明伦汇编/氏族典/第178卷 > 田灏
## 钦定古今图书集成/明伦汇编/氏族典/第178卷 > 田灏

按《金史田灏传》，“灏字默之，兴中人，辽天庆八年进士，
历官金部员外郎，权归德节度使。太祖定燕，灏举四
州版图归朝，加都官郎中，权节度使事。四迁知真定
府事，招降齐博、游贵等贼众五千馀人。已而贵复叛
去，灏伺间杀之，降其众，贼垒悉平。三迁行台左丞，彰德军节度使，徙同知河北东路都总管，改同签燕京”
留守司事。民遮留不得出，易服夜去。改河东南路转
运使，寻改绛阳军节度使。居三年，以疾请谢事，径解
印归，数奏不允。移镇振武军，入为刑部尚书。居三月，
请老，卒于家。